Diskusjon:Oslomet – storbyuniversitetet

message: Etter min mening er det tre forhold som taler for at artikkeltittelen på Wikipedia bør være Oslomet – storbyuniversitetet:
#Språkrådet har uttalt at skrivemåten «OsloMet» er i strid med norsk rettskriving og i strid med retningslinjene for skrivemåten for navn på statlige organer, og at navnet i alle fall må skrives «Oslomet» på korrekt norsk
#I den grad tredjeparter har tatt stilling til hvordan navnet bør skrives har de landet på «Oslomet» (f.eks. Morgenbladet, som tok en prinsippbeslutning om å konsekvent skrive «Oslomet»).
#I Norge har alle virksomheter sine offisielle, offentlig registrerte navn kun skrevet i store bokstaver fordi man bevisst ønsker å unngå å ta stilling til hvilke bokstaver som skal ha stor bokstav i det offisielle navnet. Institusjonen heter altså offisielt bare «OSLOMET - STORBYUNIVERSITETET». Hvor man setter stor bokstav blir dermed ikke et spørsmål om offisielt navn, men om personlig smak og behag, og markedsføring («branding»), og i dette tilfellet typografisk fiksfakseri som avviker fra norsk rettskriving. Dette betyr at en tredjepart, som et leksikon, gjerne kan følge norske rettskrivingsregler når det gjelder bruk av stor forbokstav i navnet. (Det betyr også at institusjonen selv godt kan ta i bruk skrivemåten «Oslomet» i sitt eget markedsføringsmateriell og andre sammenhenger uten å trenge noen formell navneendring). --Bjerrebæk (diskusjon) 3. feb. 2018 kl. 17:25 (CET)
replies: text: Beslutningen i statsråd og  sier «Universitetet får navnet OsloMet – storbyuniversitetet, og OsloMet – Oslo Metropolitan University på engelsk.» og «Med hjemmel i lov 1. april 2005 nr. 15 om universiteter og høyskoler § 1-2 annet ledd godkjennes Høgskolen i Oslo og Akershus som universitet med navnet OsloMet – storbyuniversitetet fra 12. januar 2018». Normalt skal bare første bokstav i navn på slike offentlige institusjoner skrives med stor bokstav (http://www.sprakradet.no/sprakhjelp/Skriveregler/Stor_eller_liten_forbokstav/#namn). Neimen ikke lett dette med disse nymotens blanding av store og små bokstaver, så det spørs hva som trumfer, institusjonens egen skrivemåte eller norsk standard. --Vennlig hilsen Erik d.y. 3. feb. 2018 kl. 17:39 (CET)
replies: text: :Ja, jeg har sett at skrivemåten i det dokumentet er slik; de har vel bare lagt til grunn det de fikk fra HiOA selv. Jeg er imidlertid tvilende til om bruken av stor og liten bokstav i den sammenhengen bør tillegges så mye vekt. Uansett om det i det vedtaket hadde stått «Oslomet», «OsloMet» eller «oslomet» så ville det offisielle navnet, i offentlige registre, blitt OSLOMET. I tillegg er det slik at Språkrådet har som en av sine lovbestemte oppgaver å føre tilsyn med at navn på statsorganer følger gjeldende rettskriving, og Språkrådet har vært veldig klare på at den store bokstaven inne i navnet ikke følger gjeldende rettskriving. Senest Kulturdepartementets rundskriv V-9B/2016 understreket at gjeldende rettskrivnings- og skriveregler skal legges til grunn ved fastsettelse av navn på statlige og statstilknyttede organer, institusjoner og selskaper m.m. --Bjerrebæk (diskusjon) 3. feb. 2018 kl. 17:50 (CET)
replies: text: ::Isåfall er det underlig at Kunnskapsdepartementet (formelt kongen i statsråd) ikke følger de reglene de selv har frisket opp i 2016. Vennlig hilsen Erik d.y. 3. feb. 2018 kl. 18:26 (CET)
replies: text: :::Ja, det var akkurat det språkrådsdirektør Åse Wetås sa også. Det kan muligens skyldig dårlig kunnskap om disse retningslinjene, og om norsk rettskriving (de har en rektor som mener norsk bør avskaffes som akademisk språk, stikk i strid med regjeringens politikk på dette feltet). Men som sagt: I dette tilfellet mener at vi som leksikon må kunne ta en egen beslutning om skrivemåten der vi veier disse ulike og motstridende argumentene opp mot hverandre, og jeg mener norsk rettskriving og Språkrådets uttalelse bør veie tyngst for hva vi velger som artikkeltittel, men vi bør selvfølgelig fortsatt ha med i artikkelen hvordan institusjonen selv markedsfører seg/skriver navnet. --Bjerrebæk (diskusjon) 3. feb. 2018 kl. 19:30 (CET)
Jeg har nå spurt Språkrådet om hvordan navnet for denne institusjonen bør skrives, i lys av denne diskusjonen og de ulike momentene som har vært tatt opp, og har fått vite at Språkrådet har fått henvendelser fra mange andre om dette de siste ukene og på denne bakgrunnen allerede gitt en uttalelse om hvordan navnet skal skrives etter norsk rettskriving. Jeg har fått kopi av et brev Språkrådet sendte til Kulturdepartementet 18. januar (altså etter at navnet på denne institusjonen var fastsatt) om «korleis ein skal halda seg til den offisielle rettskrivinga når ein omtalar» denne institusjonen. I brevet heter det:

text: I offisiell rettskriving har særnamn på norsk berre stor forbokstav. Resten av bokstavane i særnamn er små, med mindre det er ei forkorting. Slik heiter det til dømes Norsk rikskringkasting eller NRK. OsloMet med stor bokstav midt inne i ordet bryt følgjeleg med rettskrivinga. Morgenbladet skreiv alt fredag 12. januar 2018 at avisa vil normalisera til norsk rettskriving, slik at universitetsnamnet blir Oslomet. Språkrådet har denne veka fått førespurnader frå både Aftenposten og NTB, som òg ønskjer å normalisera skrivemåten, men som spør kva rett skrivemåte er. Når vi held oss til at den offisielle rettskrivinga gjeld for språkbruken i staten, må vi støtta ei normalisering av skrivemåten av namnet. Rådet vårt vil da vera å skriva Oslomet – storbyuniversitetet. 
Brevet konkluderer med at «[v]i held oss til mandatet vårt om å forvalta den norske rettskrivinga, og at den offisielle rettskrivinga gjeld for all språkbruk i staten, og difor må vi støtta ein normalisert skrivemåte Oslomet». Brevet har tittelen «Skrivemåten av universitetsnamnet Oslomet – storbyuniversitetet» med referanse 17/677-4/DGI og dato 18. januar 2018, og er offentlig. På bakgrunn av Språkrådets klare uttalelse i saken flytter jeg derfor artikkelen til formen anbefalt av Språkrådet. --Bjerrebæk (diskusjon) 7. feb. 2018 kl. 15:20 (CET)

text: Slik artikkelen nå står, har navnespørsmålet fått urimelig stor plass i ingressen.  Jeg foreslår at dette tas ut av ingressen og får plass i en egenm egnet seksjon. Mvh M O Haugen (diskusjon) 9. aug. 2018 kl. 18:33 (CEST)
replies: text: :Enig. Vennlig hilsen Erik d.y. 9. aug. 2018 kl. 19:24 (CEST)
thread_title: Hvilke bokstaver skal være store i navnet?

message: Jeg har nettopp endret 2 ekstern(e) lenke(r) i artikkelen Oslomet – storbyuniversitetet. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20151222075443/http://www.hioa.no/News/SIFO-og-NIBR-til-HiOA til http://www.hioa.no/News/SIFO-og-NIBR-til-HiOA
*La til arkivet https://web.archive.org/web/20180112145341/http://www.hioa.no/Aktuelle-saker/OsloMet-er-Norges-nye-universitet til http://www.hioa.no/Aktuelle-saker/OsloMet-er-Norges-nye-universitet
Med hilsen—InternetArchiveBot (Rapporter feil) 17. apr. 2019 kl. 21:38 (CEST)
thread_title:  Endret eksterne lenker 

message: Denne bør vel ligge på Oslomet. Tilføyelsen «storbyuniversitetet» er vel bare en beskrivelse og ikke en del av navnet.--Ezzex (diskusjon) 26. mai 2020 kl. 03:11 (CEST)
replies: text: Sjekk Brreg.no. Mvh --M O Haugen (diskusjon) 26. mai 2020 kl. 06:20 (CEST)
replies: text: :Ok. Jeg tok utgangspunkt i orlyden samt hjemmesiden deres (inkludert domenenavn). Der brukes bare Oslomet / www.oslomet.no.--Ezzex (diskusjon) 26. mai 2020 kl. 13:10 (CEST)
thread_title:  Bør flyttes 

message: Jeg har nettopp endret 1 ekstern(e) lenke(r) i artikkelen Oslomet – storbyuniversitetet. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20170309062900/http://www.universitetsavisa.no/politikk/article49485.ece til http://www.universitetsavisa.no/politikk/article49485.ece
Med hilsen—InternetArchiveBot (Rapporter feil) 27. mar. 2021 kl. 13:54 (CET)
thread_title:  Endret eksterne lenker 

message: Skrivemåten for navnet bygger på en anbefaling fra Språkrådet om hvordan navnet bør skrives på Wikipedia, og på listen over offisielle navn på statsorganer som ligger på https://www.sprakradet.no/sprakhjelp/Skriverad/Navn-paa-statsorganer/ Språkrådet normerer skrivemåten som Oslomet – storbyuniversitetet. Se seksjon om navnet i artikkelen eller Lokalhistoriewiki som også berører dette temaet https://lokalhistoriewiki.no/wiki/Oslomet_%E2%80%93_storbyuniversitetet#Navnet --Bjerrebæk (diskusjon) 18. aug. 2021 kl. 08:31 (CEST)
thread_title: Navnet igjen